Na temelju Odluke o raspisivanju Javnog poziva i načinu raspodjele raspoloživih sredstava iz Proračuna Grada Buja – Buie za 2025. godinu namijenjenih financiranju programa, projekata i aktivnosti od interesa za opće dobro koje provode udruge na području Grada Buje – Buie, gradonačelnik Grada Buje – Buie raspisuje

**JAVNI POZIV**

**za financiranje programa, projekata i aktivnosti**

**na području Grada Buje –Buie u 2025. godini**

 **I.**

Grad Buje – Buie poziva udruge koje su programski usmjerene na rad u područjima naznačenim u ovom Pozivu da se prijave na financijsku podršku programima, projektima i aktivnostima udruga koje djeluju na području Grada i/ili su korisnici s područja Grada te doprinose razvoju prioritetnih područja iz ovog Poziva.

**II.**

Sukladno članku 4. stavak 3. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (*Narodne novine*, 26/15, 37/21) dio natječajne procedure Grad Buje – Buie provodi u suradnji s trgovačkim društvom BDC d.o.o. iz Zagreba, s kojim je sklopio „Sporazum o suradnji u postupku dodjele financijskih potpora organizacijama civilnog društva putem Javnog poziva za financiranje programa, projekata i aktivnosti na području Grada Buje – Buie u 2025. godini“.

**III.**

Prijavitelji sukladno ovom javnom Pozivu mogu prijaviti programe, projekte i aktivnosti za sljedeća prioritetna područja:

* KULTURA
* SPORT, REKREACIJA I TEHNIČKA KULTURA
* OBRAZOVANJE I MLADI
* RAD S OSOBAMA U RIZIKU OD SOCIJALNE ISKLJUČENOSTI
* GOSPODARSTVO

**IV.**

Prijavitelji mogu prijaviti programe, projekte i aktivnosti koji pridonose razvoju ovisno o prioritetnom području, kako slijedi:

1. **Prioritetno područje: KULTURA**
* Podprioritet1.1. Razvijanje kulture nacionalnih manjina – potpora redovnom radu udruga
* Podprioritet1.2. Izdavanje kulturne građe
* Podprioritet1.3. Razvoj kulturnog amaterizma
* Podprioritet1.4. Rad u kulturi s djecom i mladima
* Podprioritet1.5. Manifestacije u kulturi

**2. Prioritetno područje: SPORT, REKREACIJA I TEHNIČKA KULTURA**

* Podprioritet2.1. Sportske aktivnosti djece i mladih
* Podprioritet 2.2. Sportsko-rekreativne aktivnosti za građane Grada Buje – Buie
* Podprioritet 2.3. Sportski susreti i natjecanja

**3. Prioritetno područje: OBRAZOVANJE I MLADI**

* Podprioritet 3.1. Aktivnosti za studente koji se školuju izvan Grada Buje – Buie
* Podprioritet 3.2. Dodatne aktivnosti za djecu i mlade

**4. Prioritetno područje: RAD S OSOBAMA U RIZIKU OD SOCIJALNE ISKLJUČENOSTI**

* Podprioritet 4.1. Osobe s invaliditetom i socijalno ugroženo stanovništvo
* Podprioritet 4.2. Branitelji
* Podprioritet 4.3. Stručna predavanja, edukacije, radionice te akcije prevencije

**5. Prioritetno područje: GOSPODARSTVO**

* Podprioritet 5.1. Stručna predavanja i edukacije
* Podprioritet 5.2. Manifestacije s ciljem valorizacije i promocije pčelarstva, vinarstva, vinogradarstva, maslinarstva

**V.**

Ukupno planirana vrijednost Javnog poziva je 25.300,00 eura.

Planirana vrijednost ovog Poziva po područjima te najniži i najviši iznos sredstava po prioritetnim područjima i očekivani broj ugovora po područjima određuju se kako slijedi:

|  |  |  |  |  |  |
| --- | --- | --- | --- | --- | --- |
| Prioritetno područje /Podprioritet | Najniži iznos sredstava koji se može prijaviti i ugovoriti po pojedinoj prijavi | Najviši iznos sredstava koji se može prijaviti i ugovoriti po pojedinoj prijavi | Najmanji broj prijava koje će se financirati | Najveći broj prijava koje će se financirati | Ukupno raspoloživi iznos |
| **1. Kultura** |  |  |  |  | **16.600,00 €** |
| 1.1. Razvijanje kulture nacionalnih manjina - potpora redovnom radu udruga | **399,00 €** | **6.500,00 €** | **1** | **7** | **12.000,00 €** |
| 1.2. Izdavanje kulturne građe | **133,00 €** | **665,00 €** | **1** | **5** | **665,00 €** |
| 1.3. Razvoj kulturnog amaterizma  | **1.000,00 €** | **1.635,00 €** | **1** | **1** | **1.635,00 €** |
| 1.4. Rad u kulturi s djecom i mladima  | **1.000,00 €** | **1.635,00 €** | **1** | **1** | **1.635,00 €** |
| 1.5.  Manifestacije u kulturi  | **399,00 €** | **665,00 €** | **1** | **1** | **665,00 €** |
| **2. Sport, rekreacija i tehnička kultura** | **3.400,00€** |
| 2.1.  Sportske aktivnosti djece i mladih | **265,00 €** | **665,00 €** | **1** | **2** | **665,00 €** |
| 2.2. Sportsko-rekreativne aktivnosti za građane Grada Buje – Buie | **133,00 €** | **1.000,00 €** | **1** | **3** | **1.335,00 €** |
| 2.3. Sportski susreti i natjecanja | **133,00 €** | **1.000,00 €** | **1** | **2** | **1.400,00 €** |
| **3. Obrazovanje, mladi** | **600,00€** |
| 3.1. Aktivnosti za studente koji se školuju izvan Grada Buje - Buie | **165,00 €** | **300,00 €** | **1** | **3** | **465,00 €** |
| 3.2. Dodatne aktivnosti za djecu i mlade | **133,00 €** | **135,00 €** | **1** | **1** | **135,00 €** |
| **4. Rad s osobama u riziku od socijalne isključenosti** | **2.100,00 €** |
| 4.1. Osobe s invaliditetom i socijalno ugroženo stanovništvo | **265,00 €** | **665,00 €** | **1** | **4** | **1.215,00 €** |
| 4.2. Branitelji | **265,00 €** | **750,00 €** | **1** | **3** | **750,00 €** |
| 4.3. Stručna predavanja, edukacije, radionice te akcije prevencije | **133,00 €** | **135,00 €** | **1** | **1** | **135,00 €** |
| **5. Gospodarstvo** | **2.600,00€** |
| 5.1. Stručna predavanja i edukacije | **265,00 €** | **750,00 €** | **1** | **2** | **750,00 €** |
| 5.2.  Manifestacije s ciljem valorizacije i promocije pčelarstva, vinarstva, vinogradarstva, maslinarstva | **265,00 €** | **1.850,00 €** | **1** | **2** | **1.850,00 €** |
| **UKUPNA VRIJEDNOST POZIVA** | **25.300,00€** |

**VI.**

Rok za podnošenje prijedloga programa/projekata je 34 dana od dana objave Javnog poziva, a završava 10.02.2025. do 12:00h.

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grad Buje – Buie ([www.buje.hr](http://www.buje.hr)) i trgovačkog društva BDC d.o.o.(<https://bdc.hr/>).

Projekt/program/aktivnost čiji je traženi iznos iz proračuna Grada Buje – Buie manji od 400,00 eura dostavlja se na pojednostavljenim obrascima navedenima u točki 6.1.2. Uputa za prijavitelje.

Projekt/program/aktivnost čiji je traženi iznos iz proračuna Grada Buje – Buie veći od 400,00 eura dostavlja se na obrascima navedenima u točki 6.1.1. Uputa za prijavitelje.

Cjelokupna natječajna procedura do dostave dodatne dokumentacije prije ugovaranja odvijat će se putem e-pošte. Sva korespondencija vršit će se na adresu e-pošte koju prijavitelji navedu u pitanju I.6. B1 – Opisnog obrasca prijave ili I.5. B1a - Opisnog obrasca i proračuna programa/projekta/aktivnosti za iznose manje od 400,00 eura.

Cjelokupnu natječajnu dokumentaciju potrebno je poslati u elektroničkom obliku putem e-pošte na**:** **karlo@bdc.hr**s napomenom: „**Poziv Grad Buje – Buie u 2025. godini.“**

Prijavitelj će putem e-pošte dobiti Potvrdu o zaprimljenoj prijavi od strane trgovačkog društva BDC d.o.o. najkasnije do kraja idućeg radnog dana. Ako prijavitelj ne dobije Potvrdu u navedenom roku, dužan je kontaktirati trgovačko društvo BDC d.o.o. na telefon: 099/688-0436.

**VII.**

Na ovaj poziv mogu se prijaviti udruge koje zadovoljavaju sljedeće uvjete:

* da su upisane u Registar udruga (<https://registri.uprava.hr/#!udruge>) što će se provjeriti uvidom u isti;
* da su svojim statutom opredijeljene za obavljanje djelatnosti i aktivnosti koje su u skladu s prioritetom poziva na koji se prijavljuju;
* uredno ispunjavaju svoje obveze temeljem Zakona o udrugama (*NN* 74/14, 70/17, 98/19, 151/22) – navedeno znači da su udruge uskladile svoje statute sukladno Zakonu o udrugama ili podnijele zahtjev za usklađenjem nadležnom tijelu državne uprave;
* uredno ispunjavaju svoje obveze temeljem Zakona o financijskom poslovanju i računovodstvu neprofitnih organizacija (*NN* 121/14, 114/22) – navedeno znači da organizacija uredno podnosi financijska izvješća što se potvrđuje uvidom u Registar neprofitnih organizacija (<https://banovac.mfin.hr/rnoprt/>). U smislu ovog natječaja provjeravat će se jesu li podnesena završna financijska izvješća PR-RAS-NPF i BIL-NPF za 2023. godinu te za razdoblje 01.01.2024.-30.06.2024. za obveznike dvojnog knjigovodstva odnosno Godišnje izvješće o primicima i izdacima za 2023. godinu za obveznike jednostavnog knjigovodstva;
* da su osobe ovlaštene za zastupanje organizacije (te potpisivanje dokumenata) u mandatu što će se provjeriti uvidom u odgovarajući registar;
* da projekt provode na području Grada Buje – Buiei/ili da svojim projektom obuhvaćaju korisnike s područja Grada Buje – Buie;
* da ispunjavaju sve ugovorne obveze iz svih prethodno sklopljenih ugovora o financiranju prema Gradu Buje – Buie;
* da uredno ispunjavaju obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i proračunima jedinica lokalne samouprave;
* da se protiv osobe ovlaštene za zastupanje organizacije te protiv voditelja/ice projekta ne vodi kazneni postupak što se dokazuje dostavom Uvjerenja o nekažnjavanju odgovorne osobe i voditelja projekta. Uvjerenja ne smiju biti starija od 6 mjeseci od dana raspisivanja natječaja te se dostavljaju prije sklapanja Ugovora o financiranju projekta.

**VIII.**

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje.

Razmatrat će se samo programi/projekti/aktivnosti koji su pravodobno prijavljeni, te koji u cijelosti zadovoljavaju propisane uvjete Javnog poziva definirane u Uputama za prijavitelje.

**IX.**

S organizacijama kojima će biti odobrena financijska sredstva, Grad Buje – Buie sklopit će ugovor kojim će se detaljnije propisati prava i obveze potpisnika.

Udrugama koje su nezadovoljne odlukom o dodjeli financijskih sredstava imaju pravo prigovora.

Prijavitelj ima pravo podnijeti prigovor na rezultate provjere formalnih uvjeta Poziva te na odluku o dodjeli sredstava ili rezultate procjene prijava. Prigovor se ne može podnijeti na odluku o neodobravanju sredstava ili visinu dodijeljenih sredstava.

Prigovor se dostavlja putem e-pošte na: karlo@bdc.hr u roku od 8 radnih dana od dana primitka obavijesti. Rokovi za podnošenje prigovora računaju se od dana slanja obavijesti.

O rješenju prigovora Grada Buje – Buie će obavijestiti podnositelja prigovora u roku od osam (8) dana od dana zaprimanja prigovora.

**X.**

Sva pitanja vezana uz Javni poziv mogu se postaviti elektroničkim putem slanjem upita na adresu e-pošte: karlo@bdc.hr najkasnije do 05.02.2025. godine. Odgovori na pojedine upite bit će poslani najkasnije u roku od 3 dana od dana zaprimanja upita izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, Grad Buje – Buiei trgovačko društvo BDC d.o.o. ne mogu davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

KLASA: 402-01/24-01/02

URBROJ: 2163-2-01/1-25-2

Buje/Buie, 07. siječnja/gennaio 2025.

 Gradonačelnik-IlSindaco

 Fabrizio Vižintin